Ivan Chalupecký

Dr. h. c. doc. PhDr. **Ivan Chalupecký** (* 16. marec 1932, Spišská Nová Ves† 12. jún 2020, Levoča) bol slovenský historik, archivár, pedagóg, autor a zostavovateľ niekoľkých desiatok monografií a zborníkov z histórie miest a obcí Spiša. Venoval sa všeobecným dejinám, slovenským dejinám, hagiografii a sakrálnemu umeniu. Zaslúžil sa o spracovanie viacero vzácnych archívnych fondov, ako je napríklad Dielo Majstra Pavla z Levoče, ale aj o vznik Krúžku historikov Spiša, pobočky Slovenskej historickej spoločnosti pri SAV, kde zastával funkciu tajomníka. 

## Život
Narodil sa v Spišskej Novej Vsi a neskôr študoval na gymnáziách v Kežmarku, Levoči a Tisovci a ešte, ako študent požadoval náboženskú slobodu a zastával sa stíhaných biskupov rímskokatolíckej i gréckokatolíckej cirkvi. Kvôli jeho názorom a postojom mu bolo znemožnené štúdium a bol uväznený a neskôr pracoval v kameňolome, tehelni a v bani. V roku 1955 mu bolo umožnené zmaturovať a mohol tak nastúpiť do levočskej pobočky Štátneho archívu v Košiciach. Odbor archívnictva absolvoval externe na Filozofickej fakulte UK v Bratislave popri zamestnaní v rokoch 19571960 a vedomosti získal na stáži v Národnom archíve v Paríži. Zaslúžil sa o spracovanie viacerých vzácnych fondov a bol autorom mnohých scenárov a výstav. Ivan Chalupecký sa venoval oblastiam cirkevných dejín. Od roku 1967 sa začal venovať výskumu osobnosti Majstra Pavla. Skúmaniu dokumentov o jeho živote zasvätil takmer 30 rokov. Prispel k odkrytiu životných osudov rezbára Pavla z Levoče, jeho pôsobenia v rámci komunity mesta Levoče aj priameho a vzdialenejšieho Pavlovho príbuzenstva. Tento záujem vyplynul z výskumov v 60. rokoch 20. storočia, prvé výsledky priniesol Vlastivedný zborník Spiš  v roku 1967 a pamiatkarsky zborník *Monumentorum tutela*Ochrana pamiatok v roku 1969. Chalupecký takisto identifikoval Pavlov dom, kde napokon Spišské múzeum inštalovalo stálu expozíciu v roku 1987. Je autorom desiatok samostatných knižných publikácií, vedeckých štúdií, odborných článkov, recenzií a hesiel do encyklopédií. Podieľal sa aj na vzniku turistických sprievodcov po mestách a oblastiach Spiša a východného Slovenska. Levočský štátny archív riadil v rokoch 19671978 a opäť 19901992. Zaslúžil sa o spracovanie viacero vzácnych archívnych fondov, ale aj o vznik Krúžku historikov Spiša, pobočky Slovenskej historickej spoločnosti pri SAV, ktorý dal v roku 1992 základ na obnovenie Spišského dejepisného spolku (pôvodne založený v roku 1882). Venoval rovnakú pozornosť archívno-historickému prieskumu dejín Baziliky svätého Jakuba v Levoči (19841985). Jeho výsledky vyšli v malej monografii v roku 1991. Nespočetné pramene využil pre monografie miest a obcí, vrátane Levoče, Spišskej Novej Vsi, Popradu, Ľubice alebo Krompách. Organizoval alebo zúčastňoval na konferenciách Z minulosti Spiša. Pedagogickú sféru mu umožnila až habilitácia, ktorú Chalupeckému udelila Rímskokatolícka cyrilometodská bohoslovecká fakulta UK v Bratislave v roku 1995. Prednášal cirkevné dejiny, slovenské dejiny a pomocné historické vedy na Slovensku v kňazských seminároch v Spišskej Kapitule a v Košiciach, ale aj v Ríme, Viedni, Stuttgarte, Aachene, Mníchove, Goricii, Sibiu, Krakove. Za svoju prácu dostal ocenenie rytier rádu svätého Silvestra a čestný titul Doctor honoris causa prevzal z rúk rektora Katolíckej univerzity v Ružomberku dňa 30. septembra 2015.

## Dielo
### História
* *Kežmarok* (1968)
* *Dejiny Levoče, zväzok II.* (1981)
* *Dejiny Krompách* (1981)
* *Dejiny Rožňavy* (1981)
* *Hrad Ľubovňa* (1987)
* *Chrám sv. Jakuba v Levoči* (1991)
* *Mariánska hora v Levoči* (1991)
* *Podolínec, 1292-1992: 700 rokov mestských práv* (1992)
* *Stredný Spiš* (1993)
* *Chrám sv. Jakuba v Levoči: Dielo Majstra Pavla* (1994)
* *Levoča: eine Gedenkurbarreservation* (1995)
* *Z minulosti Spiša III-IV/1995/1996: ročenka Spišského dejepisného spolku v Levoči* (1996)
* *Dejiny Popradu* (1998)
* *750. výročie cirkevnej organizácie na území dnešnej Košickej arcidiecézy: zborník príspevkov polytematického seminára z Cirkevných dejín, Košice* (1998)
* *Z dejín obce Holumnica* (1998)
* *Iliašovce vo víre dejín* (1999)
* *Kronika mesta Spišské Podhradie slovom i obrazom* (1999)
* *V mene Božom: pamätnica k výročiu kňazského seminára biskupa J. Vojtaššáka* (2000)
* *Spiš perla Slovenska* (2001)
* *Spišská Kapitula* (2002)
* *Nižné Ružbachy* (2002)
* *Z minulosti Spiša IX-X/2001/2002: ročenka Spišského dejepisného spolku v Levoči* (2002)
* *Levoča: Majster Pavol* (2003)2
* *Provinčný dom v Spišskej Novej Vsi* (2003)
*Dejiny Osturne (2004)
* *Bazilika sv. Kríža v Kežmarku* (2004)
* *Región Spiš, Región Gemer: prechádzky prírodou, históriou a folklórom* (2004)
* *Relikty bosoráctva na Spiši v 19. a začiatkom 20. storočia* (2004)
* *Spiš, Gemer: gotická cesta* (2005)
* *Spišská Sobota: mestská pamiatková rezervácia : miestna časť Popradu* (2006)
* *V srdci Spiša: Spišský Hrad, Spišská Kapitula a okolie* (2010)

## Referencie


## Pozri aj
* Dielo Majstra Pavla z Levoče

## Externé odkazy
* Ivan Chalupecký bibliografia 
* Život Ivana Chalupeckého
* Portrét Ivana Chalupeckého

Kategória:Narodenia 16. marca
Kategória:Narodenia v 1932
Kategória:Slovenskí historici
Kategória:Absolventi Filozofickej fakulty Univerzity Komenského v Bratislave
Kategória:Pracovníci Slovenskej akadémie vied
Kategória:Osobnosti zo Spišskej Novej Vsi